Կլինեն նաեւ նորերը: ՀԺ-ն արդեն գրել է, որ այս անգամ ՀՀԿ-ի ցուցակով է հանդես գալու Մարտուն Գրիգորյանը, որը 2012թ. ընտրություններում մեծամասնական ընտրակարգով որպես «Բարգավաճ Հայաստան» կուսակցության անդամ էր առաջադրվել: Ռեյտինգայինով առաջադրվելու են նաեւ Սերժ Սարգսյանի վերահսկողական ծառայության պետ Ֆելիքս Ցոլակյանը, ՀՀԿ-ական պատգամավոր Սուքիաս Ավետիսյանը: Նույն խմբակցության պատգամավոր Արման Սահակյանի ու Գյումրիի քաղաքապետ Սամվել Բալասանյանի որդու մասին էլ շատ է խոսվել: Իսկ նախկիններից հավանաբար չի լինելու Աշոցքի թիվ 33 ընտրատարածքից մեծամասնական ընտրակարգով ընտրված Աշոտ Աղաբաբյանը: